

Междинен доклад за дейността на Българска фондова борса АД

през първото тримесечие на 2019 г.

|  |  |  |
| --- | --- | --- |
| **БЪЛГАРСКА ФОНДОВА БОРСА АД** |  |  |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 31 март 2019 година** |  |  |
|  | **31 март 2019 г.** | **31 декември 2018 г.** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 264 | 1 280 |
| Нематериални активи | 17 | 18 |
| Инвестиции в дъщерни дружества | 5 284 | 5 284 |
| Инвестиции в съвместни дружества | 53 | 53 |
| Финансови активи оценявани по амортизирана стойност | - | - |
| Финансови активи оценявани по справедлива стойност | 2 269 | 2 296 |
| Активи по отсрочени данъци | 63 | 63 |
|  | **8 950** | **8 994** |
|  |  |  |
| **Текущи активи** |  |  |
| Търговски вземания | 279 | 155 |
| Други вземания и предплатени разходи | 728 | 650 |
| Парични средства и парични еквиваленти | 1 597 | 2 025 |
|  | **2 604** | **2 830** |
|  |  |  |
| **ОБЩО АКТИВИ** | **11 554** | **11 824** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 567 | 3 567 |
| Натрупани печалби/(загуби) | 271 | 379 |
|  | **10 421** | **10 529** |
| **ПАСИВИ** |  |  |
| **Нетекущи задължения** |  |  |
| Задължения към доставчици и други кредитори | - | - |
| Дългосрочни задължения към персонала при пенсиониране | 94 | 94 |
| Пасиви по отсрочени данъци | - | - |
|  | **94** | **94** |
|  |  |  |
| **Текущи задължения** |  |  |
| Задължения към доставчици и други кредитори | 924 | 1 076 |
| Задължения за данъци | 23 | 33 |
| Задължения към персонала и социалното осигуряване | 92 | 92 |
|  | **1 039** | **1 201** |
|  |  |  |
| **ОБЩО СОБСТВЕН КАПИТАЛ И ПАСИВИ** | **11 554** | **11 824** |

|  |  |  |  |
| --- | --- | --- | --- |
| **БЪЛГАРСКА ФОНДОВА БОРСА АД** |  |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |  |
| **за периода, завършващ на 31 март 2019 година** |  |  |  |
|  |  |  |  |
|  | **31.03.2019 г.** | **31.03.2018 г.** |  |
|  | **BGN'000** | **BGN'000** |  |
| Приходи от договори с клиенти | 444 | 433 |  |
| Други доходи от дейността | 11 | 9 |  |
| Разходи за материали и консумативи | (8) | (4) |  |
| Разходи за външни услуги | (221) | (205) |  |
| Разходи за амортизации | (18) | (21) |  |
| Разходи за персонала | (300) | (285) |  |
| Други разходи за дейността | (25) | (16) |  |
| **Печалба/(Загуба) от оперативна дейност** | **(117)** | **(89)** |  |
|  |  |  |  |
| Финансови приходи | 15 | 607 |  |
| Финансови разходи | (6) | - |  |
| **Финансови приходи/(разходи), нетно** | **9** | **607** |  |
|  |  |  |  |
| **Печалба преди данък върху печалбата** | **(108)** | **518** |  |
|  |  |  |  |
| Разход за/икономия от данък върху печалбата | - | - |  |
|  |  |  |  |
| **НЕТНА ПЕЧАЛБА ЗА ГОДИНАТА** | **(108)** | **518** |  |
|  |  |  |  |
| **Други компоненти на всеобхватния доход:** |  |  |  |
| ***Компоненти, които няма да бъдат рекласифицирани в печалбата или загубата:*** |  |  |  |
| Последващи оценки на пенсионни планове с дефинирани доходи | - | - |  |
| Нетна промяна в справедливата стойност на финансови активи оценявани по справедлива стойност | - | - |  |
|  | **-** | **-** |  |
| ***Компоненти, които могат да бъдат рекласифицирани в печалбата или загубата:*** |  |  |  |
| Нетна промяна в справедливата стойност на финансови активи оценявани по справедлива стойност | - | (25) |  |
| Данък върху доходите, свързан с компонентите на другия всеобхватен доход, които могат да бъдат рекласифицирани | - | 3 |  |
|  | **-** | **(22)** |  |
|  |  |  |  |
| **Друг всеобхватен доход за годината, нетно от данъци** | **-** | **(22)** |  |
|  |  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **(108)** | **496** |  |
|  |  |  |  |
| Доход на акция (BGN) | (0.02) | 0.08 |  |

|  |  |  |
| --- | --- | --- |
| **БЪЛГАРСКА ФОНДОВА БОРСА АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за периода, завършващ на 31 март 2019 година** |  |  |
|  |  |  |
|  | **31 март 2019 г.** | **31 март 2018 г.** |
|  | **BGN'000** | **BGN'000** |
| **Парични потоци от оперативна дейност** |  |  |
| Постъпления от клиенти | 1 009 | 1 262 |
| Плащания на доставчици | (644) | (683) |
| Плащания на персонала и за социалното осигуряване | (300) | (294) |
| Възстановен/(платен) данък върху печалбата, нетно | - | - |
| Платени данъци (без данъци върху печалбата) | (126) | (155) |
| Постъпления от вземане по цесия | - | - |
| Постъпления от лихви по вземане по цесия | - | - |
| Други постъпления /(плащания), нетно | 9 | (3) |
| **Нетни парични потоци използвани в оперативна дейност** | **(52)** | **127** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (2) | (25) |
| Постъпления от продажби на имоти, машини и оборудване | - | - |
| Покупки на нематериални активи | - | - |
| Покупки на инвестиции в дъщерни предприятия | (416) | (3 952) |
| Покупки на инвестиции във финансови активи оценявани по амортизирана стойност | - | 4 611 |
| Падеж на инвестиции във финансови активи оценявани по амортизирана стойност | - | - |
| Постъпления от продажба / лихва от инвестиции във финансови активи оценявани по амортизирана стойност | - | - |
| Постъпления от лихви и дивиденти, свързани с инвестиции във финансови активи оценявани по справедлива стойност | 42 | 44 |
| Постъпления от/падеж на предоставени депозити в банки и репо сделки с инвестиционна цел | - | - |
| Плащания по предоставени депозити в банки с инвестиционна цел | - | - |
| Постъпления от дивиденти |  | - |
| Получени лихви от предоставени депозити и репо сделки с инвестиционна цел | - | - |
| **Нетни парични потоци от инвестиционната дейност** | **(376)** | **678** |
|  |  |  |
| **Парични потоци от финансова дейност** |  |  |
| Плащания на дивиденти | - | - |
| **Нетни парични потоци използвани във финансовата дейност** | **-** | **-** |
|  |  |  |
| **Нетно увеличение на паричните средства и паричните еквиваленти** | **(428)** | **805** |
|  |  |  |
| Парични средства и парични еквиваленти на 1 януари | 2 025 | 1 511 |
|  |  |  |
| **Парични средства и парични еквиваленти на 31 декември** | **1 597** | **2 316** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА АД** | | | | | |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за периода, завършващ на 31 март 2019 година** | | | | | |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2018 година** | **6 583** | **3 042** | **463** | **169** | **10 257** |
|  |  |  |  |  |  |
| ***Промени в собствения капитал за 2018 година*** |  |  |  |  |  |
|  |  |  |  |  |  |
| Разпределение на печалбата за: | - | 103 | - | (206) | (103) |
| *\* дивиденти* | *-* | *-* | *-* | *(103)* | (103) |
| *\* покриване на загуба* | *-* | *103* | *-* | *(103)* | - |
| **Общ всеобхватен доход за годината, в т.ч.:** | **-** | **-** | **(41)** | **416** | **375** |
| *\* нетна печалба за годината* | - | - | *-* | *415* | *415* |
| *\* други компоненти на всеобхватния доход, нетно от данъци* | - | - | *(41)* | *1* | *(40)* |
|  |  |  |  |  |  |
| **Салдо на 31 декември 2018 година** | **6 583** | **3 145** | **422** | **379** | **10 529** |
|  |  |  |  |  |  |
| ***Промени в собствения капитал за 2019 година*** |  |  |  |  |  |
|  |  |  |  |  |  |
| Разпределение на печалбата за: | - | - | - | - | - |
| *\* дивиденти* | *-* | *-* | *-* | *-* | - |
| *\* покриване на загуба* | *-* | *-* | *-* | *-* | *-* |
| **Общ всеобхватен доход за годината, в т.ч.:** | **-** | **-** | **-** | **(108)** | **(108)** |
| *\* нетна печалба за годината* | - | - | *-* | *(108)* | *(108)* |
| *\* други компоненти на всеобхватния доход, нетно от данъци* | *-* | *-* | *-* |  | *-* |
|  |  |  |  |  |  |
| **Салдо на 31 март 2019 година** | **6 583** | **3 145** | **422** | **271** | **10 421** |

Съдържание

[1. Въведение 7](#_Toc7535413)

[2. Данни за търговията на Българска фондова борса 8](#_Toc7535414)

[2.1. Оборот, брой сделки 8](#_Toc7535415)

[2.1.1. Оборот 8](#_Toc7535416)

[2.1.2. Брой сделки 8](#_Toc7535417)

[2.2. Отраслова структура на търговията 11](#_Toc7535418)

[3. Регистрирани емисии финансови инструменти на Българска фондова борса 12](#_Toc7535419)

[4. Нови емитенти, отписани емисии и увеличения на капитал 13](#_Toc7535420)

[5. Пазарна капитализация на Борсата 13](#_Toc7535421)

[6. Индекси на Българска фондова борса 14](#_Toc7535422)

[7. Приватизация през Борсата 15](#_Toc7535423)

[8. Основни дейности и събития през отчетното тримесечие на 2019 г. 15](#_Toc7535424)

[8.1. БФБ отличи посредниците с най-добри резултати през 2018 година 15](#_Toc7535425)

[8.2. Българска фондова борса обяви новите си стипендианти 16](#_Toc7535426)

[8.3. БФБ изрази пълната си подкрепа за публикуваната от МФ концепция за личните сметки 16](#_Toc7535427)

[8.4. БФБ преустановява поддръжката на системата COBOS от 24.06.2019 17](#_Toc7535428)

[8.5. Над 50 малки и средни фирми участваха в първия по рода си семинар организиран от БФБ, ИАНМСП и БАЛИП 17](#_Toc7535429)

[8.6. Българска фондова борса одобри първата компания - съветник за Пазара за растеж на МСП 18](#_Toc7535430)

[8.7. БФБ и ELITE подписаха Меморандум за създаване на гъвкава екосистема от проспериращи МСП в България 18](#_Toc7535431)

[8.8. Ученици дадоха официален старт на търговията на БФБ като част от инициативата Global Money Week 19](#_Toc7535432)

[8.9. Промяна в индексите, изчислявани от БФБ 19](#_Toc7535433)

[8.10. Търговия със собствени акции на Борсата 21](#_Toc7535434)

[8.11. Индекс CGIX 22](#_Toc7535435)

[8.12. Корпоративно управление 22](#_Toc7535436)

[9. Информационни технологии 23](#_Toc7535437)

[9.1. Информационни продукти 23](#_Toc7535438)

[9.2. COBOS 23](#_Toc7535439)

[10. Международна дейност 23](#_Toc7535440)

[11. Основни рискове и несигурности, пред които е изправена „Българска фондова борса“ АД 23](#_Toc7535441)

[12. Акционерна структура на Българска фондова борса 26](#_Toc7535442)

[13. Членове на Българска фондова борса 27](#_Toc7535443)

[14. Финансово състояние на Българска фондова борса 28](#_Toc7535444)

[14.1. Активи/пасиви 28](#_Toc7535445)

[14.2. Приходи/разходи 28](#_Toc7535446)

[14.3. Финансов резултат 28](#_Toc7535447)

[14.4. Сделки със свързани лица 29](#_Toc7535448)

[14.5. Основен доход на акция 29](#_Toc7535449)

1. Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на „Българска фондова борса“ АД (БФБ, Борсата), за акционерния състав и членовете й, както и финансов отчет за първото тримесечие на 2019 г.

Докладът дава информация за важните събития, настъпили през първото тримесечие на 2019 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. Данни за търговията на Българска фондова борса
   1. Оборот, брой сделки

|  |
| --- |
| Графика 1: Оборот за отчетното тримесечие и сравнение с предходния период |
|  |

* + 1. Оборот

|  |
| --- |
| Графика 2: Брой сделки за отчетното тримесечие и сравнение с предходния период |
|  |

Оборотът на регулирания пазар на финансови инструменти през първото тримесечие на 2019 година беше 99 672 508 лева. За сравнение, през четвъртото тримесечие той бе 180 252 919 лева, което представлява спад с над 44%. Както става ясно от графиката, той се дължи на намаление в оборота с повечето основни групи финансови инструменти. Ръст има единствено в оборота с Борсово търгувани продукти, но той е незначителен на фона на оборота на останалите групи инструменти. Най-значителен бе спадът от 28,9 милиона лева (-26%) в оборота с акции (без АДСИЦ), следван от оборота с облигации, намалял с 28,6 милиона лева (-92%) и оборота с акции на АДСИЦ с намаление от 14 милиона лева (-51%). Най-нисък бе оборотът през февруари: 24,6 млн. лв., а най-висок - през март: 40 млн. лв.

* + 1. Брой сделки

Броят сделки на регулирания пазар на финансови инструменти през първото тримесечие на 2019 година достигна 14 165. За сравнение, през предходното тримесечие той беше 15 302, което представлява спад със 7,4%. Това се дължи на намаление в броя сделки с Акции (без АДСИЦ) с 573 сделки или -4,5%, в броя сделки с акции на АДСИЦ с 287 сделки или 17,8% и в броя сделки с компенсаторни инструменти със 174 или 33,7%. Спад бе регистриран при броя сделки с всички видове финансови инструменти. За разлика от най-силния месец при оборота, броят сделки бе най-нисък през март: 4 366, а най-висок той беше през февруари: 5 061 сделки.

Таблица 1. Структура на търговията по пазари за отчетното тримесечие (оборот в лв.)

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **83 427 669** |
| a | Сегмент акции Premium | 9 094 399 |
| b | Сегмент акции Standard | 63 724 473 |
| c | Сегмент за борсово търгувани продукти | 533 537 |
| d | Сегмент за дружества със специална инвестиционна цел | 5 547 026 |
| e | Сегмент за държавни ценни книжа | 1 000 493 |
| f | Сегмент за компенсаторни инструменти | 1 270 663 |
| g | Сегмент за облигации | 2 179 334 |
| h | Сегмент за права | 77 745 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **16 244 839** |
| a | Сегмент акции | 8 316 231 |
| b | Сегмент за дружества със специална инвестиционна цел | 7 928 608 |

Таблица 2. Структура на търговията по пазари за отчетното тримесечие (брой сделки)

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **13 078** |
| a | Сегмент акции Premium | 3 675 |
| b | Сегмент акции Standard | 7 653 |
| c | Сегмент за борсово търгувани продукти | 152 |
| d | Сегмент за дружества със специална инвестиционна цел | 1 145 |
| e | Сегмент за държавни ценни книжа | 1 |
| f | Сегмент за компенсаторни инструменти | 343 |
| g | Сегмент за облигации | 46 |
| h | Сегмент за права | 63 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **1 087** |
| a | Сегмент акции | 906 |
| b | Сегмент за дружества със специална инвестиционна цел | 181 |

Таблица 3. Структура на търговията по пазари за отчетното тримесечие (брой лотове)

|  |  |  |
| --- | --- | --- |
| № | Пазарен сегмент | Обем |
| **1** | ***Основен пазар BSE*** | **56 490 576** |
| a | Сегмент акции Premium | 4 620 481 |
| b | Сегмент акции Standard | 18 162 179 |
| c | Сегмент за борсово търгувани продукти | 9 011 469 |
| d | Сегмент за дружества със специална инвестиционна цел | 2 349 965 |
| e | Сегмент за държавни ценни книжа | 925 |
| f | Сегмент за компенсаторни инструменти | 2 405 307 |
| g | Сегмент за облигации | 1 865 |
| h | Сегмент за права | 19 938 385 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **6 832 491** |
| a | Сегмент акции | 3 229 258 |
| b | Сегмент за дружества със специална инвестиционна цел | 3 603 233 |

Таблица 4. Търговия по видове ценни книжа на регулиран пазар

|  |  |  |  |  |
| --- | --- | --- | --- | --- |
| **Пазар / Пазарен сегмент** | **Q4 '18** | **Q1 '19** | **промяна %** | **абсолютна стойност** |
| **Оборот (BGN)** | **180 252 919** | **99 672 508** | **-44,70%** | **-80 580 411** |
| Акции (без АДСИЦ) | 110 015 387 | 81 135 103 | -26,25% | -28 880 283 |
| Акции на АДСИЦ | 27 578 479 | 13 475 633 | -51,14% | -14 102 846 |
| Облигации | 30 815 243 | 2 179 334 | -92,93% | -28 635 910 |
| Борсово търгувани продукти | 440 483 | 533 537 | 21,13% | 93 054 |
| Сегмент за държавни ценни книжа | 9 504 041 | 1 000 493 | -89,47% | -8 503 548 |
| Компенсаторни инструменти | 1 871 740 | 1 270 663 | -32,11% | -601 078 |
| Други | 27 545 | 77 745 | 182,24% | 50 200 |
| **Обем ФИ** | **92 166 495** | **63 323 067** | **-31,29%** | **-28 843 428** |
| Акции (без АДСИЦ) | 40 312 509 | 26 011 918 | -35,47% | -14 300 591 |
| Акции на АДСИЦ | 20 420 939 | 5 953 198 | -70,85% | -14 467 741 |
| Облигации | 18 882 | 1 865 | -90,12% | -17 017 |
| Борсово търгувани продукти | 350 602 | 9 011 469 | 2 470,28% | 8 660 867 |
| Сегмент за държавни ценни книжа | 8 250 | 925 | -88,79% | -7 325 |
| Компенсаторни инструменти | 4 270 544 | 2 405 307 | -43,68% | -1 865 237 |
| Други | 26 784 769 | 19 938 385 | -25,56% | -6 846 384 |
| **Брой сделки** | **15 302** | **14 165** | **-7,43%** | **-1 137** |
| Акции (без АДСИЦ) | 12 807 | 12 234 | -4,47% | -573 |
| Акции на АДСИЦ | 1 613 | 1 326 | -17,79% | -287 |
| Облигации | 108 | 46 | -57,41% | -62 |
| Борсово търгувани продукти | 154 | 152 | -1,30% | -2 |
| Сегмент за държавни ценни книжа | 5 | 1 | -80,00% | -4 |
| Компенсаторни инструменти | 517 | 343 | -33,66% | -174 |
| Други | 98 | 63 | -35,71% | -35 |

|  |
| --- |
| Графика 3: Десетте дружества с най-висок оборот през отчетното тримесечие |
|  | |

* 1. Отраслова структура на търговията

През първото тримесечие секторът „Финансови и застрахователни дейности“ запази челното място в класацията по оборот със 48,9 млн. лв. (Q4’18: 73,8 млн. лв.). Както се вижда от следващата графика, оборотът на сектора надхвърля общия на всички останали браншове и формира 51% (Q4’18: 54%) от общия оборот за тримесечието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори.

Сектор „Операции с недвижими имоти“ запази преднината си пред „Преработваща промишленост“ с оборот от 23,5 млн. лв. (Q4’18: 44,1 млн. лв.) и 25% от общия оборот. На трето място в класацията, както и през предходното тримесечие, беше сектор „Преработваща промишленост“ с оборот от 10,2 млн. лв. (Q4’18: 12,1 млн. лв.) и 10.8% от общия оборот. Тази структура се запазва устойчива и рядко друг сектор влиза в топ три, което обикновено се дължи на ефект от еднократни големи сделки.

Таблица 5. Структура на търговията в 10-те водещи сектора през първото тримесечие

|  |  |  |  |
| --- | --- | --- | --- |
| Сектор | Брой сделки | Изтъргувани лотове | Оборот (лв) |
| Финансови и застрахователни дейности | 8 435 | 21 529 628 | 48 850 145 |
| Операции с недвижими имоти | 265 | 3 912 272 | 23 530 296 |
| Преработваща промишленост | 2 471 | 2 510 593 | 10 236 474 |
| Хотелиерство и ресторантьорство | 571 | 995 289 | 3 608 114 |
| Създаване и разпространение на информация и творчески продукти; далекосъобщения | 75 | 218 537 | 3 453 991 |
| Професионални дейности и научни изследвания | 659 | 1 853 520 | 1 913 583 |
| Търговия; ремонт на автомобили и мотоциклети | 450 | 507 712 | 1 139 713 |
| Производство и разпределение на електрическа и топлинна енергия и на газообразни горива | 145 | 141 649 | 959 419 |
| Строителство | 391 | 264 775 | 677 336 |
| Транспорт, складиране и пощи | 91 | 21 982 | 178 745 |

|  |
| --- |
| Графика 4: Разпределение на оборота през отчетното тримесечие по сектори |
|  |

1. Регистрирани емисии финансови инструменти на Българска фондова борса

Както се вижда от следващата таблица, броят на емисиите финансови инструменти, допуснати до търговия на пазарите на БФБ към 31 декември 2018 г. беше 381 и се измени до 373 в края на тримесечието. Спадът в броя инструменти се дължи на отписани емисии ДЦК, права, облигации и акции и е подробно описан в точка 4 от настоящия доклад.

Таблица 6: Регистрирани емисии по сегменти

|  |  |  |  |
| --- | --- | --- | --- |
| Пазарен сегмент \ Регистрирани емисии | 31.12.2018 | 31.3.2019 | промяна |
| Сегмент акции Premium, пазар BSE | 7 | 7 | - |
| Сегмент акции Standard, пазар BSE | 60 | 59 | -1 |
| Сегмент за борсово търгувани продукти, пазар BSE | 13 | 13 | - |
| Сегмент за АДСИЦ, пазар BSE | 12 | 12 | - |
| Сегмент за ДЦК, пазар BSE | 19 | 15 | -4 |
| Сегмент за компенсаторни инструменти, пазар BSE | 3 | 3 | - |
| Сегмент за облигации, пазар BSE | 66 | 65 | -1 |
| Сегмент за първично публично предлагане, пазар BSE | 0 | 0 | - |
| Сегмент за права, пазар BSE | 0 | 0 | 0 |
| Сегмент акции, пазар BаSE | 154 | 154 | - |
| Сегмент за АДСИЦ, пазар BаSE | 45 | 45 | - |
| **Общо** | **379** | **373** | **-6** |

|  |
| --- |
| Графика 5: Регистрирани емисии по сегменти за отчетното тримесечие и сравнение |
|  |

1. Нови емитенти, отписани емисии и увеличения на капитал

През четвъртото тримесечие на 2018 година имаше пет нови емисии финансови инструменти, допуснати до търговия – всичките емисии на права. За сравнение, през четвъртото тримесечие новите емисии бяха петнадесет: една емисия акции, една емисия борсово търгувани продукти, една емисия акции на АДСИЦ, седем облигационни емисии и пет емисии на права.

Прекратена бе регистрацията на единадесет емисии, от които една емисия акции, една облигационна емисия, четири емисии ДЦК и пет емисии права. За сравнение през предходното тримесечие бе прекратена регистрацията на две емисии акции, една облигационна емисия, една емисия ДЦК и пет емисии права.

През отчетното тримесечие тринадесет дружества увеличиха капитала си, а през предходното- пет.

Таблица 7а. Нови емитенти през отчетното тримесечие:

|  |  |  |
| --- | --- | --- |
| Нови емисии по сегмент | Пазар | Емисии |
| Сегмент за права | BSE | 5 |
|  |  | **5** |

Таблица 7б. Прекратени емисии през отчетното тримесечие:

|  |  |  |
| --- | --- | --- |
| Прекратени емисии по сегмент | Пазар | Емисии |
| Сегмент акции Standard | BSE | 1 |
| Сегмент за държавни ценни книжа | BSE | 4 |
| Сегмент за права | BSE | 5 |
| Сегмент за облигации | BSE | 1 |
|  |  | **11** |

Таблица 7в. Увеличения на капитала и преобразуване:

|  |  |  |  |
| --- | --- | --- | --- |
| Увеличения на капитала и прeобразуване | пазар | емисии | набран капитал |
| Сегмент акции Standard | BSE | 9 | 93 430 651 |
| Сегмент за АДСИЦ | BSE | 2 | 33 059 521 |
| Сегмент за акции | BASE | 1 | 3 442 500 |
| Сегмент за АДСИЦ | BASE | 1 | 21 599 784 |

1. Пазарна капитализация на Борсата

Пазарната капитализация на „Българска фондова борса“ АД достигна 27 217 112 971 лева в края на първото тримесечие на 2019 г., което представлява ръст от 1,69% в сравнение със стойността от 26 765 345 283 лв. в края на четвъртото тримесечие на миналата година (виж. Таблица 8). Пазарната капитализация на сегмент Premium на Основния пазар намаля с 1,3%, докато тази на сегмент Standard нарасна с 0,98%. Капитализацията на сегмент АДСИЦ на Основния пазар спадна с 0,66%. Капитализацията на двата сегмента на Алтернативния пазар се увеличи. Сегментът за акции отбеляза ръст от 2,25%, докато сегментът за АДСИЦ нарасна с 4,98%.

Най-голям ръст от 397 милиона лева в абсолютен размер имаше в капитализацията на сегмента за акции на Алтернативен пазар. (Таблица 9).

Таблица 8: Пазарна капитализация по видове инструменти и общо (сравнение)

|  |  |  |  |  |
| --- | --- | --- | --- | --- |
|  | Капитализация | (BGN) | Промяна | |
| Сегмент/пазар | 31.12.2018 г. | 31.03.2019 г. | % | абсол. ст-ст |
| Пазари на акции без АДСИЦ | 25 667 443 504 | 26 099 015 852 | 1,68% | 431 572 348 |
| Пазар на АДСИЦ | 1 097 901 779 | 1 118 097 119 | 1,84% | 20 195 340 |
| **Обща пазарна капитализация** | **26 765 345 283** | **27 217 112 971** | **1,69%** | 451 767 688 |

Таблица 9: Пазарна капитализация по пазарни сегменти (сравнение)

|  |  |  |  |  |  |
| --- | --- | --- | --- | --- | --- |
|  |  | Капитализация | (BGN) |  | Промяна |
| Пазарен сегмент | пазар | 31.12.2018 г. | 31.03.2019 г. | % | абсол. ст-ст |
| Сегмент акции Premium | BSE | 1 938 747 956 | 1 913 483 426 | -1,30% | -25 264 530 |
| Сегмент акции Standard | BSE | 6 138 336 636 | 6 198 591 926 | 0,98% | 60 255 290 |
| Сегмент АДСИЦ | BSE | 611 182 747 | 607 156 925 | -0,66% | -4 025 822 |
| Сегмент акции | BaSE | 17 590 358 912 | 17 986 940 500 | 2,25% | 396 581 587 |
| Сегмент АДСИЦ | BaSE | 486 719 032 | 510 940 194 | 4,98% | 24 221 163 |
|  |  | **26 765 345 283** | **27 217 112 971** | 1,69% | 451 767 688 |

Таблица 10. Пазарна капитализация / Брутен вътрешен продукт

|  |  |  |  |  |
| --- | --- | --- | --- | --- |
|  | 31.12.2016 | 31.12.2017 | 31.12.2018 | 31.3.2019 |
| Пазарна капитализация (млн. лв.) | 9 682,52 | 23 620,97 | 26 765,34 | 27 217,11 |
| БВП (млн. лв.) | 92 635 | 98 631 | 107 987 | 107 925 |
| Пазарна капитализация/ БВП | 10,45% | 23,95% | 24,79% | 25,22% |

1. Индекси на Българска фондова борса

В края на първото тримесечие бе отбелязано разнопосочно движение в стойността на индексите на БФБ спрямо началото му. Както се вижда от графиките по-долу, движението в стойностите на индексите бе сходно, единствено изменението на BGREIT е с различна форма, което се дължи на типа дружества, съставляващи индекса. SOFIX и BGREIT понижиха своята стойност през първото тримесечие, докато BGTR30 и BGBX40 нараснаха.

Най-голямо в процентно отношение бе повишението от 1,99% (9,89 пункта) в стойността на BGTR30, с 0,31% (0.36 пункта) се повиши стойността на BGBX40, с 0,36% (0.43 пункта) спадна BGREIT, а стойността на SOFIX намаля с 1,78% (-10,59 пункта). Прави впечатление, че през Февруари и Март имаше възходящо движение на индексите, след ясно изразеното намаление в стойностите им през Януари.

|  |  |
| --- | --- |
| **SOFIX Q1 ‘19** | **BGTR30 Q1 ‘19** |
|  |  |

|  |  |
| --- | --- |
| **BGBX40 Q1 ‘19** | **BGREIT Q1 ‘19** |
|  |  |

1. Приватизация през Борсата

През първото тримесечие няма регистрирани емисии на сегмент за приватизация.

1. Основни дейности и събития през отчетното тримесечие на 2019 г.
   1. БФБ отличи посредниците с най-добри резултати през 2018 година

Българска фондова борса отличи инвестиционните посредници, постигнали най-високи резултати през 2018 г. Броят на сделките на регулиран пазар за изминалата година е 54 341 и отбелязва спад от 47% спрямо 2017 г. На 550 040 936 лв. възлиза оборотът на БФБ през 2018 г. като това е с 28% по-малко в сравнение с предишната година.

На церемонията, която се провежда за 18-ти път в историята на Фондовата борса, бяха присъдени следните награди:

За инвестиционен посредник, сключил най-много сделки на БФБ през 2018 г.:

* 1-во място: Карол АД
* 2-ро място: Елана Трейдинг АД
* 3-то място: БенчМарк Финанс АД

За инвестиционен посредник, реализирал най-висок оборот на БФБ през 2018 г.:

* 1-во място: Първа Финансова Брокерска Къща ЕООД
* 2-ро място: Евро - Финанс АД
* 3-то място: Карол АД

Градус АД получи наградата за емитент с най-голям принос за развитието на капиталовия пазар през изминалата година.

Отличията за медии с най-голям и сериозен принос при популяризирането на капиталовия пазар през 2018 г. бяха присъдени на Bloomberg TV Bulgaria и Profit.bg.

Народният представител Делян Добрев беше отличен за личност с най-голям принос за развитието на капиталовия пазар през изминалата година.

* 1. Българска фондова борса обяви новите си стипендианти

Българска фондова борса обяви победителите в петото издание на конкурса за CFA стипендии. Това са: Слави Колев, работещ в ИТ сектора и Михаил Димитров, студент в Икономическия университет в гр. Варна.

БФБ ще подпомогне двамата при явяването на изпит за първо ниво на професионалната акредитация Chartered Financial Analyst (CFA) като покрие таксите им за регистрация за изпита.

Конкурсът се провежда за пета година и премина през два етапа – подбор по документи на кандидатите и изпит. В конкурса участваха 14 души, сред които възпитаници на Висшето училище по застраховане и финанси, Икономическия университет в гр. Варна, Нов български университет, Сити Юнивърсити, Стопанската академия в гр. Свищов, Техническия университет, Университета за национално и световно стопанство и работещи вече във финансовата и технологична сфера.

12 кандидата бяха одобрени за явяване на изпита, който отново се проведе в партньорство с обучителната компания Kaplan Schweser. Избраните стипендианти постигнаха най-висок резултат на изпита.

Конкурсът е част от образователните инициативи, с които БФБ подпомага развитието на младите финансови специалисти в България.

* 1. БФБ изрази пълната си подкрепа за публикуваната от МФ концепция за личните сметки

Българска фондова борса изрази пълната си подкрепа за публикуваната от Министерството на финансите концепция за личните сметки на физически и юридически лица, водени от „Централен Депозитар“ АД в Регистър А (т.н. „спящи” акции) и заложените в нея мерки.

БФБ е готова да подкрепи всяко конструктивно решение на въпроса със „спящите“ акции, както и да участва в дискусии и експертни обсъждания, свързани с различните аспекти на поставения проблем, така че да бъде намерено адекватно и удовлетворително решение. БФБ припомни, че преди повече от две години с приемането на Стратегията за развитие на капиталовия пазар от над 15 организации е постигнато принципно съгласие за активизиране на акциите, придобити в резултат на масовата приватизация, намиращи се в „спящи“ (неактивни сметки). В тази връзка Борсата не счита за конструктивен подхода на тези организации, които сега отхвърлят предложенията в Концепцията без да предлагат възможно алтернативно решение.

Сред най-важните положителни ефекти, които очаква БФБ след одобрението на мерките от Концепцията са: по-голяма ангажираност на миноритарните акционери в публичните компании, както и на мениджмънта на компаниите към тези акционери, и най-вече реална възможност на голяма част от миноритарните акционери да получават разпределяните от компаниите дивиденти.

БФБ призова отново всички заинтересовани страни за провеждане на конструктивен диалог в търсенето на решение на идентифицираните от предложената Концепция проблеми, тъй като счита че отлагането му би довело до задълбочаване на проблемите и увеличаване броя на лицата, които реално не упражняват правата си като акционери в съответните компании.

В израз на волята си за намиране на удовлетворително решение на въпроса със „спящите“ акции, БФБ заявява, че ще подкрепи инициативата на Централен депозитар еднократното прехвърляне на такива акции да става безплатно за притежателите им.

* 1. БФБ преустановява поддръжката на системата COBOS от 24.06.2019

На свое заседание Съветът на директорите на БФБ взе решение за прекратяване на експлоатацията на Client Order-Book Online System (COBOS), считано от датата на миграция към Xetra T7 като платформа за търговия на борсата, а именно 24.06.2019.

Системата COBOS е интернет-базирано приложение, разработено с цел въвеждане на поръчки за сключване на сделки от клиенти на борсовите членове. Като такова, графичният потребителският интерфейс бе разработен през 2003 година въз основа на продукта Adobe Flash, който към днешна дата вече не се поддържа от множество интернет браузъри, като вероятно в близко бъдеще ще бъде изцяло изоставена като технология. От няколко години Adobe Flash не се поддържа и от мобилни устройства. За да продължи функционирането на приложението, се налага цялостно разработване на графичния потребителския интерфейс въз основа на друг продукт. Същевременно, миграцията на платформата за търговия налага и цялостно пренаписване на съобщенията, въз основа на които работи COBOS, а не само на графичния интерфейс, тъй като комуникационният протокол на Xetra Clasic, не се поддържа от новото поколение на платформата Xetra T7.

Предвид силно намалелият брой издадени клиентски сертификати, Съветът на директорите счита за неуместно и финансово необосновано да се влагат парични и човешки ресурси в разработването на нова система за електронно подаване на поръчки, към която да бъдат прехвърлени малкия брой настоящи клиенти на COBOS.

Борсата отчита важната роля, която платформата COBOS изигра за улесняването на достъпа на инвеститорите до капиталовите пазари, но още при самия й старт през 2003 г. обяви, че тя е предназначена да запълни празнината до разработването на собствени платформи от инвестиционните посредници. Доколкото една голяма част от клиентите на COBOS през годините се прехвърлиха към подобни системи, Съветът на директорите на БФБ счита, че тя изпълни основната си функция, за която беше създадена, съответно оттук нататък липсва целесъобразност от продължаващата й поддръжка.

* 1. Над 50 малки и средни фирми участваха в първия по рода си семинар организиран от БФБ, ИАНМСП и БАЛИП

Представители на над 50 малки и средни компании участваха в първия по рода си семинар организиран от Българска фондова борса, Изпълнителна агенция за насърчаване на малките и средни предприятия (ИАНМСП) и Българска асоциация на лицензираните инвестиционни посредници (БАЛИП). Семинарът е част от програмата на трите организации за подпомагане развитието на МСП в страната ни. По време на събитието компаниите се запознаха с начините, по които могат да ползват капиталовия пазар като източник за финансиране на бизнеса си.

* 1. Българска фондова борса одобри първата компания - съветник за Пазара за растеж на МСП

Българска фондова борса одобри първата компания – съветник за Пазара за растеж на МСП BEAM. Това е инвестиционният посредник Авал Ин. Той ще консултира и подпомага малки и средни компании в процеса им по листване на Пазара за растеж и в живота им като търгувани компании след това. Авал Ин оперира на капиталовия пазар в страната ни 25 години.

Специалните съветници участват активно в подготовката на необходимите документи за допускане до пазар BEAM, така че компаниите да са в съответствие с правилата за дейността на пазара и с приложимото законодателство. Активното взаимодействие между съветниците и компаниите продължава и след самото листване с консултации относно задълженията по разкриване на информация и представяне на финансови отчети. Всяка компания, която иска да набира капитал на пазара BEAM e необходимо да сключи договор с един одобрен от БФБ съветник за срок от поне две години.

Към съветниците има сериозни изисквания по отношение компетентността и опита им при операциите на финансовите пазари. Съветниците са обичайно компании, които извършват някои от следните дейности: инвестиционни услуги; бизнес консултации; одиторски или данъчни услуги; изготвяне на оценки; финансов и правен анализ; консултации по сделки за сливания, придобивания или преструктуриране..

* 1. БФБ и ELITE подписаха Меморандум за създаване на гъвкава екосистема от проспериращи МСП в България

Българска фондова борса и програма ELITE на Лондонската фондова борса подписаха Меморандум за разбирателство за създаване на гъвкава екосистема на проспериращи МСП в България. Меморандумът обхваща инициативата за обучение и стимулиране на най-динамичните и амбициозни МСП в България да проучат всички съществуващи възможности в световен мащаб за набиране на капитал за инвестиране в техния растеж. Документът беше подписан официално от Иван Такев, изпълнителен директор на БФБ.

Церемонията по подписването се състоя пред представители на над 30 от най-динамични български компании, които участваха в първия стратегически семинар, проведен по инициативата на Меморандума. Сред компаниите, представляващи различни сектори на българската икономика, бяха такива като: Accedia, Avtomotor Corporation/Citroen, Bestamed, Eurosped, Eurovending, HeleCloud, Kuminiano Fruit, Mobile Alternative Communications, NET1, RBL Food Bulgaria, Sport Depot, TaxiMe, Vaptech и др.

Семинарът беше реализиран в партньорство с UniCredit Bulbank.

Семинарът беше посветен на възможностите за финансиране на растежа на компаниите. Сред основните теми на форума бяха: различни модели на финансиране за растеж; възможности за финансиране от публични и частни капиталови пазари; стратегическо мислене зад избора на възможности за финансиране; използване на дигитални финансови иновации за свързване на компаниите с наличния капитал; успешни истории на български компании, признати в годишното издание на LSEG „1000 компании, които да вдъхновят Европа”; ползи и отговорности на публичното дружество и споделяне на най-добри практики от българска публична компания.

* 1. Ученици дадоха официален старт на търговията на БФБ като част от инициативата Global Money Week

Ученици от 7 клас на 30-то СОУ „Братя Миладинови“ в гр. София откриха тържествено търговската сесия на Българска фондова борса, като част от световната инициатива за повишаване финансовата грамотност на младите хора Global Money Week (Глобална седмица на парите). Младежите разгледаха Борсата и се запознаха отблизо с дейността й. Представители на ръководството на БФБ изнесоха лекции пред учениците за историята на институцията и ролята на капиталовия пазар за икономическото развитие на страната ни.

Българска фондова борса се включва за четвърти път в глобалната инициативата, която тази година се провежда в седмицата 25 - 31 март и е под надслов „Learn. Save. Earn.” („Учи. Спестявай. Печели.“). В рамките на седмицата младежите от цял свят научават повече за това какво представляват парите, как да спестяват, как да намерят най-доброто работно място и да развият своя предприемачески усет.

Стотици международни компании, финансови институции и над 50 фондови борси се включват ежегодно в Global Money Week. Тази година повече от 32 милиона млади хора от 169 страни участват в над 310 000 различни активности по време на инициативата.

Global Money Week се организира от международната фондация Child & Youth Finance International, като събитията в нея се провеждат с подкрепата на Европейския парламент, Европейската комисия и Световната младежка асамблея.

* 1. Промяна в индексите, изчислявани от БФБ

На основание чл. 15, т. 4 и чл. 29, т. 1 от Правилата за изчисляване на индекси на БФБ, считано от 31.01.2019 г., от базата на индекса BGBX40 бе изключена емисията акции на Свилоза АД-Свищов (3MZ) и на основание чл. 15, т. 4, чл. 30 и чл. 31, бе добавена емисия акции на Северкооп Гъмза Холдинг АД-София (6S4).

На проведено на 06.03.2019 г. заседание на Съвета на директорите на БФБ бяха взети следните решения:

От базата на SOFIX бяха изключени следните емисии:

* 5MB Монбат АД-София
* 6AB Албена АД-к.к. Албена
* T57 Трейс груп холд АД-София

и на тяхно място бяха добавени:

* GR6 Градус АД-Стара Загора
* 4ID Индустриален Холдинг България АД-София
* 5DOV Доверие Обединен Холдинг АД-София

От базата на BGBX40 бяха извадени следните емисии:

* 4L4 Лавена АД-Шумен
* 57E ЕМКА АД-Севлиево
* 5BP Билборд АД-София
* 5BR Параходство Българско речно плаване АД-Русе
* 6AM Алкомет АД-Шумен
* 6F3 ФеърПлей Пропъртис АДСИЦ-София

и на тяхно място бяха добавени:

* GR6 Градус АД-Стара Загора
* 4HS Холдинг Света София АД-София
* 5AX Актив Пропъртис АДСИЦ-Пловдив
* 4O1 Проучване и добив на нефт и газ АД-София
* 1VX Велграф Асет Мениджмънт АД-София
* GTH Инвестиционна Компания Галата АД-Варна

От базата на BGREIT беше извадена емисията на 5BD Булленд инвестмънтс АДСИЦ-София и на нейно място беше добавена емисията на 5AX Актив Пропъртис АДСИЦ-Пловдив.

От базата на BGTR30 бяха извадени следните емисии:

* 3NB Неохим АД-Димитровград
* 3NJ Св. Св. Константин и Елена Холдинг АД-Варна
* 4HE Хидравлични елементи и системи АД-Ямбол
* 4I8 Индустриален Капитал Холдинг АД-София
* 4KX Корадо-България АД-Стражица
* 5CP ТБ Тексим Банк АД-София
* 6S7 Синергон Холдинг АД-София
* A72 Агрия Груп Холдинг АД-Варна
* EHN Синтетика АД-София
* T57 Трейс груп холд АД-София

и на тяхно място бяха добавени:

* 1VX Велграф Асет Мениджмънт АД-София
* GR6 Градус АД-Стара Загора
* 4HS Холдинг Света София АД-София
* GTH Инвестиционна Компания Галата АД-Варна
* 58E Химснаб България АД-София
* 6R2 Родна Земя Холдинг АД-Добрич
* 6S4 Северкооп Гъмза Холдинг АД-София
* 5H4 Болкан енд Сий Пропъртис АДСИЦ-Варна
* 94G 235 Холдингс АД-София
* 5AX Актив Пропъртис АДСИЦ-Пловдив

Решенията за промяна в базата на индексите влязоха в сила, считано от 18.03.2019г.

* 1. Търговия със собствени акции на Борсата

|  |
| --- |
| Графика 6а: Движение на цената и оборот с акциите на „БФБ“ АД през периода (по сесии) и сравнение |
|  |

Търговията със собствени акции на „Българска фондова борса“ АД (борсов код BSO) бе с по-ниска активност, отколкото през предходното четвърто тримесечие. Средната цена през тримесечието беше 5,458 лв. за акция. Цената в края на тримесечието се повиши спрямо тази в началото с 0,15 лв. за акция или 2,78% (от 5,40 лева за акция цена на затваряне на 28 декември до 5,55 лева за акция цена при затваряне на 31 март). Минималната цена за периода беше 5,10 лева за акция, а максималната 5,90 лв. за акция. Общо бяха прехвърлени 54 644 лота в 245 сделки, оборотът бе 298 262 лв., което в сравнение с прехвърлените през четвъртото тримесечие 174 673 лота в 261 сделки и оборот от 927 895 лв. представлява намаление в прехвърления обем с 68%, спад на оборота с 69% и намаление в броя сделки от 6%. Търговия имаше в 46 от общо 62 сесии за периода.

|  |
| --- |
| Графика 6б: Движение на цената и оборота с акциите на „БФБ“ АД през периода (сделка по сделка) |
|  |

Таблица 11А показва сравнение с показателите за предходното четвърто тримесечие на 2018 г. При сравнение на двете тримесечия се забелязва намаление на всички показатели на търговията през всеки от месеците спрямо съответния на предходното, като прави впечатление спадът през март спрямо декември, който беше доста активен по отношение на търговията.

Таблица 11Б показва сравнение по месеци спрямо предходния месец. Движението тук също е низходящо, като прави впечатление, че за разлика от предходното, оборотът през първото тримесечие на 2019 година намалява с всеки изминал месец.

Таблица 11А: Обем, оборот и брой сделки с акции на БФБ – сравнение със съответния месец на предходния период

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на Q4 '18 | Оборот | % промяна спрямо съответния месец на Q4 '18 | Брой сделки | % промяна спрямо съответния месец на Q4 '18 |
| октомври '18 | 29 564 |  | 173 080 |  | 68 |  |
| ноември '18 | 67 041 |  | 344 804 |  | 116 |  |
| декември '18 | 78 168 |  | 410 611 |  | 78 |  |
| януари '19 | 30 374 | 2,74% | 159 889 | -7,62% | 107 | 57,35% |
| февруари '19 | 22 168 | -66,93% | 126 652 | -63,27% | 103 | -11,21% |
| март '19 | 2 102 | -97,31% | 11 721 | -97,15% | 16 | -79,49% |

Таблица 11Б: Обем, оборот и брой сделки с акции на БФБ – сравнение с предходния месец

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот | % промяна спрямо предходния месец | Брой сделки | % промяна спрямо предходния месец |
| октомври '18 | 29 564 |  | 173 080 |  | 68 |  |
| ноември '18 | 67 041 | 126,77% | 344 804 | 99,22% | 116 | 70,59% |
| декември '18 | 78 168 | 16,60% | 410 611 | 19,09% | 78 | -32,76% |
| януари '19 | 30 374 | -61,14% | 159 889 | -61,06% | 107 | 37,18% |
| февруари '19 | 22 168 | -27,02% | 126 652 | -20,79% | 103 | -3,74% |
| март '19 | 2 102 | -90,52% | 11 721 | -90,75% | 16 | -84,47% |

* 1. Индекс CGIX

|  |
| --- |
|  |

Стойността на индекса CGIX се понижи от 155,17 до 149,41 пункта през тримесечието, което представлява спад от 5,76 пункта или 3,71%. Както се вижда и от графиката, тримесечието се характеризираше с понижение през януари, възходящо движение през февруари и спад през март. Най-ниската стойност на CGIX през тримесечието беше на 16 януари и бе 148,36 пункта, а най-високата бе на 25 февруари и достигна 157,53 пункта.

* 1. Корпоративно управление

Във връзка със законовите задължения на Българска фондова борса в качеството й на публично дружество, през четвъртототримесечие на 2018 година Борсата оповести пред публичността и изпрати в Комисията за финансов надзор следната информация:

* 28.01.2019 г - Тримесечен отчет за четвърто тримесечие на 2018г.;
* 27.02.2019 г. - Тримесечен консолидиран отчет за четвърто тримесечие на 2018 г.;
* 29.03.2019 г. - Годишен отчет за 2018 г.

Финансовите отчети на дружеството и новините бяха оповестени едновременно на български и английски език.

1. Информационни технологии
   1. Информационни продукти

През първото тримесичие на 2019 г. , дейността на дирекция ИТ беше насочена основно към подготовка стартиране тестове на обновената версия на търговската система Т7.

Беше извършена преконфигурация на двата основни маршрутизатура и свързаност за предоставяне на новите тестови услуги за платформа Т7.

Предстои подмяна на съществуващата VPN over Internet свързаност с втора наета линия.

Настроени бяха достъпа и услугите на посредниците, които разработват собствени платформи, а на останалите беше осигурен достъп до Web базирано GUI.

В края на периода беше проведено целодневно обучение съвместно с колеги от Дойче Бьорсе на всички инвестиционни посредници.

* 1. COBOS

Системата COBOS, разработена от експерти на Българска фондова борса, бе стартирана през 2003 г. с идеята да се предостави възможност на инвеститорите за електронно подаване на поръчки към инвестиционните посредници. Улесняването на инвестиционният процес, което COBOS осигурява, е от значение и за привличането на повече инвеститори на българския капиталов пазар.

В края на отчетното тримесечие броят на клиентите на системата COBOS намаля с 10,6% в сравнение с края на предходното. Към 31.03.2019 активните клиенти бяха 143, а към 31.12.2018 те бяха 160. Чрез системата бяха подадени 3 812 нареждания (спад от 6,5% в броя поръчки), сключени бяха 2 209 сделки (спад на броя сделки от 12,9%) на стойност 4 868 173 лева (спад от 68%). За сравнение, през четвъртото тримесечие бяха подадени 4 077 нареждания и сключени 2 535 сделки на стойност 15 193 492 лева.

1. Международна дейност

Иван Такев, изпълнителен директор на Българска фондова борса, участва в провелия се в периода 25-27 февруари в Бейрут, Ливан World Exchange Congress, където участва в панела Which technologies hold the most potential for capital market development?

1. Основни рискове и несигурности, пред които е изправена „Българска фондова борса“ АД

Като лицензиран пазарен оператор Българска фондова борса организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на Българска фондова борса урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;
2. средствата за контрол и управление на идентифицираните заплахи и рискове;
3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на Българска фондова борса. Правилата за управление на риска на БФБ документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на Българска фондова борса дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на Българска фондова борса** – други рискове, свързани с предлаганите услуги, неидентифицирани в правилата за управление на риска на БФБ.

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

Подробно описание на рисковете, характерни за дейността наБългарска фондова борса, е представено в т. 4 „Рискови фактори” от регистрационния документ (стр. 12 – 24), представляващ Част І от одобрения от Комисията за финансов надзор проспект с решение № 816 – ПД/15.12.2010 г. за допускане на акциите на БФБ до търговия на регулиран пазар. Проспектът може да бъде намерен на интернет страницата на Българска фондова борса в секция Връзки с инвеститорите -> Права на акционерите.

1. Акционерна структура на Българска фондова борса

Съгласно направена справка, към 31 март 2019 г. акционерният състав на Борсата е концентриран в четири основни вида лица, както следва:

**Таблица 12. Акционерна структура към 31.03.2019 г.**

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50,05% |
| Инвестиционни посредници и търговски банки | 1 016 875 | 15,45% |
| Други юридически лица | 1 338 102 | 20,33% |
| Физически лица | 932 883 | 14,17% |
| **Общо** | 6 582 860 |  |
| От които чуждестранни акционери | 220 250 | 3,35% |

|  |
| --- |
| **Графика 7: Акционерна структура на „Българска фондова борса“ АД към 31.03.2019 г.** |
|  |

1. Членове на Българска фондова борса

През първото тримесечие няма промяна в членовете на Българска фондова борса. Така броят членове на Борсата остана 49 (виж Таблица 13).

Таблица 13. Членове на БФБ към 31.03.2019 г.

|  |  |
| --- | --- |
| WOOD &CompanyFinancial Services, a.s. | ИП "Фаворит" АД |
| ИП "АБВ Инвестиции" ЕООД | ИП "Фактори" АД |
| ИП "Авал ИН" АД | ИП "ФК Евър" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска Инвестиционна Компания" АД | ИП "ЮГ Маркет" АД |
| ИП "Балканска консултантска компания-ИП" ЕАД | ТБ "Алианц Банк България" АД |
| ИП "БенчМарк Финанс" АД | ТБ "Банка ДСК" ЕАД |
| ИП "Булброкърс" АД | ТБ "Банка Пиреос България" АД |
| ИП "Варчев Финанс" ЕООД | ТБ "Българо-Американска Кредитна Банка" АД |
| ИП "Д.И.С.Л. Секюритийс" АД | ТБ "Българска Банка за развитие" АД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" АД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "ТиБи Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |
| ИП "София Интернешънъл Секюритиз" АД |  |

1. Финансово състояние на Българска фондова борса

Финансовият отчет на Българска фондова борса АД е изготвен съгласно приетата счетоводна политика на БФБ и представя информация за финансовото й състояние и резултатите от дейността й.

* 1. Активи/пасиви

Сумата на активите на „Българска фондова борса“ АД към края на първото тримесечие на 2019 г. беше с 270 хил. лв. (2.3%) по-ниска от стойността им в края на 2018 г. В нетекущите активи има минимална отрицателна промяна от 44 хиляди лева (-0,5%).

Текущите активи намаляват с 8% или 226 хиляди лева. Ръст от 124 хиляди лева има в стойността на позицията Търговски вземания. Други вземания и предплатени разходи нараства със 78 хиляди лева. Същевременно Парични средства и парични еквиваленти намалява с 428 хиляди лева. Към края на първото тримесечие на 2019 година, както и в края на 2018 година Борсата няма срочни депозити в банки.

По отношение на пасива, към края на 2018 година бе натрупана печалба в размер на 379 хиляди лева. Към края на текущия период е натрупана печалба в размер на 271 хиляди лева. Съответно, собственият капитал на дружеството намалява със 108 хиляди лева. Натрупаната печалба на дружеството в края на тримесечието се дължи основно на резултата от дейността през текущия период.

Текущите задължения спадат със 13,5% или 162 хил. лв., а нетекущите остават непроменени. През текущия период бе изплатена втората вноска от задължението към Български енергиен холдинг, свързани с придобиването на капитала на БНЕБ, а третата оставаща вноска, дължима към август 2019 е отразена като текущо задължение в Задължения към доставчици и други кредитори.

* 1. Приходи/разходи

По отношение на Приходите от основна дейност, Борсата реализира ръст спрямо същия период на 2018 г. от 2,9% или 13 хиляди лева, който се дължи главно на нарастване в приходи от Комисиони за сделки на Борсата (3,4%) и Такси за информационно обслужване нарастват (9%). С 15% намалява Такси за членство, но в абсолютен размер намалението е незначително.

„Финансовите приходи“ намаляват ат 607 хил. лв. до 15 хиляди, тъй като през първото тримесечие на предходната година в тях бе отразен приходът от продажбата на ДЦК, свързани с придобиването на Българска независима енергийна борса ЕАД. По останалите приходни пера има незначително в абсолютна стойност движение.

Към 31.03.2018 г. е реализирана загуба от оперативна дейност в размер на 89 хил. лв., а през текущия период оперативната загуба е на стойност 117 хил. лв. Загубата от оперативна дейност е в следствие на слабо нарастване на приходите от основната дейност, което не може да компенсира ръста в разходите.

По основните разходни пера има ръст от 7,7% спрямо 31.03.2018 година. Нарастване с 16 хиляди лева или 7,8% има при „Разходи за външни услуги “, а „Разходи за персонала“ се увеличават с 5,2% или 15 хил. лева. Промяната в останалите разходни пера е незначителна.

* 1. Финансов резултат

Към края на първото тримесечие на 2019 г. нетният финансов резултат, реализиран от „Българска фондова борса“ АД е отрицателен в размер на 108 хил. лв., което се дължи главно на оперативни разходи, надхвърлящи приходите от основна дейност.

* 1. Сделки със свързани лица

Общият размер на сделките със свързани лица през отчетния период е, както следва:

**Таблица 14. Сделки със свързани лица**

|  |  |  |  |
| --- | --- | --- | --- |
| **Продажби на свързани лица** | **Свързано лице** | **31.03.2018** | **31.03.2019** |
|  |  | **BGN ‘000** | **BGN ‘000** |
| Такса сделки, такса членство, такса интернет търговия | Бенчмарк Финанс АД | 11 | 5 |
| Такса сделки, такса членство, такса интернет търговия | Юробанк България АД | 4 | 4 |
| Информационно обслужване | Сервиз финансови пазари ЕООД | 1 | 1 |
| Наем на офис | Сервиз финансови пазари ЕООД | 8 | 10 |
| Получен дивидент | БНЕБ ЕАД | - | - |
| **Общо** |  | **24** | **20** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **31.03.2018** | **31.03.2019** |
|  |  | **BGN ‘000** | **BGN ‘000** |
| Информационно обслужване | Централен депозитар АД | 1 | - |
| Деловодни услуги | Сервиз Финансови Пазари ЕООД | 7 | 9 |
| Възнаграждения за опериране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 1 | - |
| Такса за финансиране на мероприятие | НККУ | - | 4 |
| **Общо** |  | **10** | **14** |

Разчети със свързани лица

Разчетните взаимоотношения със свързани лица включват вземания по продажби и към 31.03.2019 г.са в размер на 1 хил. лв.(31.03.2018 г: 1 хил. лв.).

* 1. Основен доход на акция

Нетната печалба на една акция е изчислена на база на нетната печалба на „Българска фондова борса“ АД за периода и броя на обикновените акции през отчетния период.

Таблица 15. Доход на акция

|  |  |  |
| --- | --- | --- |
| Основен доход на акция | 31.03.2018 | 31.03.2019 |
| Средно претеглен брой акции | 6 582 860 | 6 582860 |
| Загуба/печалба за периода (BGN’000) | 518 | -108 |
| Загуба/доход на акция (BGN) | 0,08 | -0,02 |